REPUBLIKA HRVATSKA   
KRAPINSKO - ZAGORSKA ŽUPANIJA

SREDNJA ŠKOLA ZLATAR

KLASA:   
URBROJ: 2211/01-380/01-9-02-18-

Zlatar, \_\_\_\_\_\_\_\_\_\_\_\_\_

Na temelju čl. 45. Statuta Srednje škole Zlatar (KLASA: 012-01/15-01/2 URBROJ: 2211/01-380/1-9-15-4 od 25.03.2015.g., KLASA: 012-01/15-01/2 URBROJ: 2211/01-380/1-9-15-7 od 12.11.2015. i KLASA: 012-01/15-01/2 URBROJ: 2211/01-380/1-9-16-9 od 18.04.2016.), uvažavajući odredbe čl. 52. Zakona o proračunu ("Narodne novine" br. 87/08.,136/12. i 15/15.) i preporuke Krapinsko zagorske županije, Službe za unutarnju reviziju (Revizorsko izvješće, 2017.) Školski odbor Srednje škole na \_\_\_\_ sjednici, održanoj \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ donosi

**PRAVILA O STJECANJU I NAČINU KORIŠTENJA VLASTITIH PRIHODA**

**I OSTALE IMOVINE**

1. OPĆE ODREDBE

Članak 1.

Ovim Pravilima o stjecanju i načinu korištenja vlastitih prihoda i ostale imovine (u daljnjem tekstu: Pravila) podrobnije se utanačuju materijalna i procesna pitanja u pogledu ostvarivanja i raspolaganja vlastitim prihodima u novcu.

Ova pravila shodno se primjenjuju na stjecanje ostale imovne koju još čine stvari i prava Srednje škole Zlatar (dalje u tekstu: Škola), osim ako nisu drugačije uređena odredbama ovih ili posebnih pravila i propisa.

1. VLASTITI PRIHODI U NOVCU

Članak 2.

Sukladno članku 52. Zakona o proračunu ("Narodne novine" br. 87/08., 136/12. i 15/15.) vlastitim prihodima smatraju se prihodi koje Škola ostvari od obavljanja poslova na tržištu i tržnim uvjetima, a koji se ne financiraju ni iz jednog nivoa proračuna.

Škola može ostvarivati vlastite prihode od:

* zakupa poslovnog prostora školske kantine,
* najma učioničkog i drugog prostora škole i to : dvorana za tjelesnu i zdravstvenu kulturu, učionice opće namjene, specijalizirane učionice i višenamjenski prostor.

1. Zakup poslovnog prostora školske kantine

Članak 3.

Školska kantina daje se u zakup prema Zakonu o zakupu i kupoprodaju poslovnog prostora ("Narodne novine" br. 125/11.i 64/15. ) i Odluci o uvjetima i postupku provedbe javnog natječaja za davanje u zakup poslovnog prostora ( „ Službeni glasnik Krapinsko –zagorske županije „ br. 30/09., 34/10. i 17/17.), putem javnog natječaja.

Početni iznos mjesečne zakupnine po m2 utvrđuje Školski odbor, svaki puta zasebno, prilikom donošenja odluke o raspisivanju natječaja.

U ukupni iznos zakupnine ne uračunavaju se režijski, komunalni ili bilo koji drugi troškovi jer se isti utvrđuju u paušalnom iznosu u odluci o raspisivanju javnog natječaja.

Režijski odnosno komunalni troškovi utvrđuju se po kriteriju procjene utroška, odnosno povećanja potrošnje (računi) kada kantina radi ili ne radi, po veličini i broju aparata koje koristi, veličini prostora (m2) i drugim kriterijima kojima se služe pružatelji komunalnih usluga.

Za utvrđivanje početne cijene zakupnine koriste se kriteriji: kretanje cijene zakupa u Zlataru prema dostupnim saznanjima, cijene prema ponudi i potražnji na info portalima, postignutoj cijeni prilikom dosadašnjih natječaja te svi drugi mogući raspoloživi izvori koji doprinose formiranju ekonomski opravdane tržne cijene koju zakupodavac može postići.

1. Najam učioničkog i dugog prostora škole i to : dvorana za tjelesnu i zdravstvenu kulturu, učionice opće namjene, specijalizirane učionice i višenamjenski prostor.

Članak 4.

Učionički i drugi prostor škole i to : dvorana za tjelesnu i zdravstvenu kulturu, učionice opće namjene, specijalizirane učionice i višenamjenski prostor mogu se iznajmiti zainteresiranim građanima, udrugama, ustanovama, trgovačkim društvima i drugim pravnim osobama ( u daljnjem tekstu: najmoprimci) za održavanje sastanaka, predavanja, radionica, rekreacije i sl., ako djelatnost koju bi obavljali u školskom prostoru nije u suprotnosti s obrazovnom i odgojnom funkcijom Škole.

Članak 5.

Zainteresirani najmoprimci u zahtjevu za najam prostora iz čl. 4. ovog članka dužni su podrobnije naznačiti vrijeme, svrhu, broj sudionika i ostale podatke koji pobliže opisuju namjeravanu aktivnost za koju se iznajmljuje prostor.

U slučaju da se radi o zainteresiranim građanima, odnosno grupi građana, zahtjev podnosi zajednički predstavnik kojeg svojim potpisom na zahtjevu podrže zainteresirani građani.

Članak 6.

Zahtjev se podnosi Školskom odboru Škole.

Školski odbor svojom odlukom pobliže uređuje uvjete najma i to: najamninu, vrijeme najma odnosno trajanje, korištenje prilaznih hodnika, sanitarnih čvorova, opreme (računala, projektor) i sl.

Visinu najamnine, po konkretnom zahtjevu, utvrđuje Školski odbor ovisno o prostoru koji se iznajmljuje shodno primjenjujući kriterije iz čl.3. st.4. i 5. ovih Pravila.

Izuzetno od prednjeg stavka, za iznajmljivanje dvorane koju Škola koristi za tjelesni i zdravstveni odgoj, s obzirom da je ista samo priručno uređena dvorana bez ogovarajućeg grijanja, podova, bez svlačionica i sanitarija, visina najma utvrđuje se u iznosu od 70,00 kn po sunčanom satu.

Na osnovi odluke o davanju u najam školskog prostora ravnatelj Škole sklapa ugovor o najmu.

1. Evidencija i praćenje naplate te korištenje vlastitih prihoda

Članak 7.

Evidencija o sklopljenim ugovorima o zakupu i najmu vodi se u tajništvu škole, a nadzor i naplatu vlastitih prihoda (zakupnine, najamnine) vodi računovodstvo škole, a prema posebnoj proceduri praćenja i naplate prihoda i primitaka Škole.

Ostvareni vlastiti prihodi koriste za podmirenje materijalno - financijske rashoda Škole, investicijsko održavanje i rashode za nabavu opreme, ukoliko osnivač Škole svojom odlukom ne odluči drugačije.

1. DONACIJE I DRUGI IZVORI U SKLADU SA ZAKONOM
2. Donacije u novcu

Članak 8.

Sukladno odredbi čl. 141. Zakon o odgoju i obrazovanju u osnovnoj i srednjoj školi ("Narodne novine" br. 87/08., 86/09., 92/10.,105/10.-isp., 90/11.,16/12., 86/12., 94/13., i 152/14.) sredstva za financiranje javnih potreba u djelatnosti srednjeg obrazovanja osiguravaju se, između ostalog, donacijama i drugim izvorima u skladu sa zakonom.

Člana 9.

Škola može primiti donaciju u novcu i dužna ju je koristiti za namjene za koje je dana, odnosno za namjene koje je odredio donator, osim ako donacija nije u suprotnosti s obrazovnom i odgojnom funkcijom Škole.

U slučaju da je donacija u suprotnosti s obrazovnom i odgojnom funkcijom škole ravnatelj će izvršiti povrat primljenih sredstava.

Članak 10.

U slučaj da donator nije odredio namjenu doniranih sredstava ista će se koristiti u svrhu utvrđenu čl.7. st.2. ovih Pravila.

Ugovorom o donaciji, kojeg potpisuje ravnatelj Škole, u pravilu se podrobnije uređuje namjena doniranih sredstava, povratno izvješće o korištenju sredstava i druga pitanja vezana uz donaciju.

1. Dar u naravi

Članak 11.

Škola može primiti dar u naravi (ustupanje stvari bez naknade), ako se može koristiti u obrazovnoj i odgojnoj funkciji Škole.

Primitak dara potvrđuje posebno povjerenstvo od najmanje tri člana koje imenuje ravnatelj škole.

Jedan član povjerenstva je voditelj računovodstva.

U povjerenstvo se u pravilu imenuju članovi koji mogu svojim stručnim znanjem procijeniti dar u funkcionalnom i financijskom smislu.

Članak 12.

Ako dar nema popratnu dokumentaciju iz koje bi se mogla utvrditi njegova financijska vrijednost povjerenstvo iz prednjeg članka izvršit će procjenu vrijednosti temeljem podataka kojima raspolaže (nabavna vrijednost nove stvari, starost, amortizacija, internetski portali rabljenih stvari i sl.).

Zapisnik o procjeni vrijednosti primljenog dara dostavlja se u računovodstvo Škole radi daljnjeg postupanja sukladno odredbama o popisu imovine i obveza (inventuri).

Ugovorom o darovanju, kojeg potpisuje ravnatelj Škole, u pravilu se podrobnije uređuje vrijednost i namjena dara, povratno izvješće o korištenju dara i druga pitanja vezana uz dar.

1. PRIJELAZNE I ZAVRŠNE ODREDBE

Članak 13.

Izrazi koji se u ovim Pravilima koriste za osobe u muškom rodu su neutralni i odnose se na muške i ženske osobe.

Članak 14.

Ova Pravila stupaju na snagu osmog dana nakon objave na oglasnoj ploči Škole.

Predsjednica Školskog odbora